Ամեն դեպքում, զարմանալի է, թե ինչպե՞ս կարող է որևէ մեկը ցանկանա ձեռք բերել ինչ-որ բան, որին «հանձնառության հրաժարում» է կցված: Շատերը գովազդի ազդեցությանն են ենթարկվում, շատերը չեն էլ նկատում մանրագույն տառերով գրված այդ տեքստը, էլ ավելի շատերը պարզապես չեն պատկերացնում, որ ՊԴՎ-ն կարող է չվերահսկել այդ բազմամիլիարդ դոլարի արդյունաբերությունը, որը հավակնություններ ունի բուժել և կանխարգելել հիվանդությունները, բայց դրա հետ մեկտեղ պարտավոր չէ դրանց անվտանգության և արդյունավետության երաշխիքներ տրամադրել։ Ավելին, արտադրողը որևէ լուրջ պատասխանատվություն չի կրում բացասական հետևանքների համար, և հավելումների վտանգավոր լինելն ուսումնասիրվում է միայն շուկա մտնելուց հետո, երբ բազմաթիվ մարդիկ իրենց առողջության վրա արդեն իսկ զգացել են դրանց բացասական հետևանքները, և որ միայն այդ բացասական հետևանքների հայտարարագրման հիման վրա է հնարավոր որևէ վնասաբեր սննդային հավելման վաճառքը կասեցնել: Սննդային հավելումների պատճառած և՛ նյութական և՛ առողջական վնասների պատասխանատվությունը կրում է սպառողը։ Չէ՞, որ սպառողն արդեն նախազգուշացված է, որ «այդ ապրանքը նախատեսված չէ որևէ հիվանդություն ախտորոշելու, բուժելու, բժշկելու, կամ կանխարգելելու համար:»